Nyeste Skilderie af Kiøbenhavn, 1826-11-25
Vinterforing i Norge. J Anledning af et i Skilderiet fremsat Ønske om Underretning angaaende Vinterforing i Norge, meddeles af en Kiender deraf følgende: Da Norge ethvert Aar har liden Høe- og Korn Avling, næsten aldrig Overflødighed, men meget ofte Mangel, især paa Høe og Halm, til Kreaturenes Vinterføde, saa skeer om Sommeren Jndsamling af Løv, Græs og Halm, af alt Slags, fjern og nær. Naar Løvet er fuld og udvoxen, hugger og skjærer man med Segel, Øxe, eller Kniv, som man best kan, smaa Grene og unge Skud af Løvtræerne, binder det i Neg, tørrer det i Luften, og forvarer det til Vinteren; man hugger store Grene og Træer ned, bringer dem hjem og viller Løvet af, ligeledes klatter man op i Træerne, og piller Løvet af med blotte Fingre eller Kniv, som man bedst kan, samler Løvet, tørrer samme paa Stedet eller bringer det hjem, og der tørrer det enten i Luften, eller paa Loftet, efter Leiligheden og Mængden. Denne Maade er den fornuftigste, da derved ikke ødelægges saa megen Skov, som at hugge baade Grenen og Stammen ned. Alt dette skeer for og efter Høesletten, ligesom Løv og Græs er udvoxet til, og ligesom der er meer eller mindre Hast, eller som man har Folk og Mængde af Skov til, ligeledes samles smaat og stort Græs i Field, Skov og Mark, af Planter, paa hvilke jeg ikke kan opgive bekjendte Navne, og som tildeels ikke findes her. Om Høsten, naar Bla denne falde af Træerne, rager, fejer og samler man sammen alt det affaldne Løv man kan, som tildeels er tørret, og deels tørres i Luften og paa Lofter, hvorsomhelst man kan, og derefter lægges op i Dynger til Vinterens Komme. Naar Kreaturene ei længer kan søge deres Føde i Skov eller Mark, men maa fødes i Stald, da gives Smaakreature, Geder og Faar, om Morgenen en Kjærv (Neg) Løv, to og to tilsammen, da de almindeligen staae saaledes bundne, og det store Fæ Hø tildeels Hø og Halm sammen, alt efter Høets og Halmens Qvantitet og Qvaliteten af det Avlede, desuden gives Malkekøerne imellem Morgen og Middag en Bøtte fuld af Hø, Løv eller Avner alle ne, eller blandet, hvilket overgydes med varmt Vand og har staaet et Par Timers Tid for at trække og afkjøles; er det Høallene, da stes Vandet af og gives enhver Ko noget deraf at drikke og derefter Høet i Bøtten, som er af 1 a 1 1/2 Spands Størrelse; til Middag for alle Kreaturene Hø, og ved større Mangel paa Hø nødes man at give Hø og Halm sammen, om Eftermiddagen for enhver Malkeko atter en Bøtte Høe, eller blandet Løv og Avner, og til Aften alle Kreature Høe. Den der har mange Malkekør og ikke kan overkomme af varme saameget Vand til den meldte Bøtte Mad, bruger en stor Kasse eller Kar hvorudi Høe af bliver udblødt og siden uddeelt. Man hugger ogsaa om Vinteren Grene og Stammer ned, af Rønne, Esp og Hæg, skraver Barken deraf og giver Kreaturerne et Maaltid deraf daglig, de afskavede Grene og Stammer af Rønnetræer, kaager man i Vand og giver Kalve at drikke, hvoraf de trives godt og bliver fede, men man maae ikke give Kalvene saameget de lyster at drikke, thi da kunne de drikke sig ihiel deraf, thi dette Vand er ligesaa stærk, som velsmagende og føderlig. Man giver ogsaa Heste lidt deraf paa Hakkelse, istedetfor Værme. Ellers fødes Heste med Høe, Hakkelse, hvorpaa undertiden lidt Havre eller Meel af Korn, ja ogsaa af Fyrrebark Meel. Man kan og give Heste og Køer Hakkelse af Ærtehalm, men ikke meget, thi de faae Durchløb deraf. Denne anførte Foring kunde ogsaa tildeels anvendes her, især af det om Høsten af Træerne faldende Løv. For dette Aar er det vel sildigt, men ikke gandske for sildigt til dog at samle Noget, og det vilde være en Erhversgreen for arbeidsløse Folk, ligesom vist ingen gandske vilde nægte Adgang til Steder hvor affaldent Løv kunde samles, især i de knappe Foderaar. Man føder og feder ogsaa Kreature meget godt med Kaalrabi. Ved Søkanten somme Steder fores Kreaturene meget med Blad-Tarre og Tang, som og med Fiskehoveder og Saadant, alt i Bøtter og over gydet og udblødt i varmt Vand, ikke at tale om at ogsaa Køer kan vænnes til at æde Hestemøgmen Tillavningen er Jndsenderen ikke synderlig bekjendt. Hermed 1/2 Ark Tillæg.